text: [{"text_idx": "#000001", "text": "Tann 12. mai 1985 vann Hellas Verona fyrsta og higartil einasta meistaraheiti\u00f0 i\u0301 Serie A vi\u00f0 einum javnleiki i\u0301mo\u0301ti Atalanta."}, {"text_idx": "#000002", "text": "Verona, sum var\u00f0 stovna\u00f0 i\u0301 1903, fo\u0301r uppi\u0301 ny\u0301byrja\u00f0u Serie B i\u0301 1929 og ta\u00f0 to\u0301k teimum u\u0301tivi\u00f0 30 a\u0301r at r\u00f8kka bestu deildini fyrstu fer\u00f0, ta\u0301 li\u00f0i\u00f0 flutti upp i\u0301 Serie A i\u0301 1957. Stokkut var stundin, ti\u0301 li\u00f0i\u00f0 flutti ni\u00f0ur aftur i\u0301 n\u00e6stbestu deildina i\u0301 1958. Fra\u0301 1968 hoyrdi felagi\u00f0 mestsum allati\u0301\u00f0ina til bestu deildina, men bardist sja\u0301ldan um naka\u00f0 steyp ella hei\u00f0ursmerki."}, {"text_idx": "#000003", "text": "Fyrst i\u0301 1980-a\u0301runum vo\u0301ru tekin um batar, ta\u0301 li\u00f0i\u00f0 enda\u00f0i sum tveyari i\u0301 Coppa Italia b\u00e6\u00f0i i\u0301 1983 og 1984 (umframt 1976) og eitt 4. pla\u0301ss i\u0301 landskappingini i\u0301 1984, sum ta\u0301 var besta u\u0301rsliti\u00f0 i\u0301 Serie A."}, {"text_idx": "#000004", "text": "Ta\u00f0 broyttist kappingara\u0301ri\u00f0 1984-85. Vi\u00f0 a\u0301lopsparinum Preben Eljk\u00e6r og Guiseppe Galderisi a\u0301 odda, og ty\u0301sku dri\u0301vmegini Hans-Peter Briegel a\u0301 mi\u00f0v\u00f8llinum, enda\u00f0i Verona ovast a\u0301 stigatalvuni. Tann 12. mai f\u00f8rdi Verona fy\u0301ra stig framman fyri Torino og b\u00e6\u00f0i li\u00f0ini h\u00f8vdu tveir dystir eftir at sp\u00e6la. Ta\u0301 taldi ein sigur bert tvey stig, ti\u0301skil vanta\u00f0i Verona bert ein javnleik i\u0301mo\u0301ti mi\u00f0li\u00f0num Atalanta fyri at tryggja Scudetto. Atalanta gav kortini go\u0301\u00f0a mo\u0301tst\u00f8\u00f0u og leg\u00f0i seg a\u0301 odda i\u0301 16. minutti, ta\u0301 verjuleikarin Eugenio Perico skalla\u00f0i ein innlegg i\u0301 ma\u0301li\u00f0. Verona lat seg kortini ikki o\u0301ro\u0301gva, men helt a\u0301 vi\u00f0 at leypa a\u0301 og fekk eisini l\u00f8nina, ta\u0301 danski landsli\u00f0sa\u0301leyparin, Preben Elkj\u00e6r, i\u0301 51. minutti skora\u00f0i vi\u00f0 einum sto\u0301rslignum fluktara. Ma\u0301li\u00f0 hja\u0301 Elkj\u00e6r fekk avgerandi ty\u0301dning, ti\u0301 javnleikurin tryggja\u00f0i Hellas Verona meistaraheiti\u00f0 i\u0301 Serie A."}]